《与衍源叔讳绍唐字宗扬》
明代·郑学醇

杨居寂寞盎无酒，问奇此客仍空手。鸣蜩嘒嘒午阴凉，谁能并坐空搔首。

囊钱不肯向邻沽，试就西堂问有无。欣然惠我盈樽绿，披襟命酌情偏娱。

酒酣客散意逾好，吟对落花閒不扫。佳语由来属惠连，何必池塘梦春草。

作者简介：广东顺德人，字承孟。隆庆元年举人。任武缘知县。有《句漏集》。